recursal/SuperWikiNEXT-32B huggingface dataset:
Στις νοηματικές γλώσσες, **κίνηση** είναι οι χαρακτηριστικές κινήσεις των χεριών που σχηματίζουν τα νοήματα. Στην ορολογία του Γουίλιαμ Στόκο η κίνηση ονομάζεται SIG, ως συντομογραφία της λέξης signation. Η κίνηση είναι ένα από τα πέντε στοιχεία ενός νοήματος — μαζί με τη χειρομορφή (DEZ), τον προσανατολισμό (ORI), τη θέση (TAB) και τα μη χειρονομικά χαρακτηριστικά. Διάφορες νοηματικές γλώσσες χρησιμοποιούν διαφορετικούς τύπους κίνησης. Ορισμένοι διακρίνουν την κίνηση από το "κράτημα" — νοήματα, ή μέρη νοημάτων, που περιλαμβάνουν κίνηση έναντι εκείνων που κρατούν τα χέρια ακίνητα.

Κινήσεις στην αμερικανική νοηματική γλώσσα
------------------------------------------

 Διερμηνέας νοηματικής γλώσσας σε παρουσίαση. Το ενεργό, χέρι μόλις έχει αγγίξει το παθητικό, επίπεδο χέρι.
Η αμερικανική νοηματική γλώσσα χρησιμοποιεί περίπου είκοσι κινήσεις. Αυτές είναι πλάγια κίνηση προς διάφορες κατευθύνσεις, στρίψιμο του καρπού (προς τα πάνω ή προς τα κάτω), κάμψη του καρπού, άνοιγμα ή κλείσιμο της παλάμης από ή σε διάφορες χειρομορφές, κύκλος, δίπλωμα των δακτύλων, προσέγγιση μιας θέσης, άγγιγμα, σταύρωμα ή χάδι, σύνδεση και αποχωρισμός ή εναλλαγή των δύο χεριών. Αυτά μπορεί να επαναληφθούν και να γίνουν μεγάλα ή μικρά και με διάφορους βαθμούς ταχύτητας, τραχύτητας και έντασης.

Παραπομπές
----------

1. ↑  Vacalopoulou, Anna (2020). *Sign Language Corpora and Dictionaries: a Multidimensional Challenge*. ISBN 978-618-85138-1-5.
2. ↑  Johnston, Trevor; Schembri, Adam C. (2000-01-01). «On Defining Lexeme in a Signed Language» (στα αγγλικά). *Sign Language & Linguistics* **2** (2): 115–185. doi:10.1075/sll.2.2.03joh. ISSN 1387-9316. .
3. ↑  Stokoe, Casterline, & Croneberg, 1965. *A Dictionary of American Sign Language on Linguistic Principles*, Gallaudet
H **Ένωση Μαστιχοπαραγωγών Χίου** είναι ένας δευτεροβάθμιος συνεταιρισμός που εκπροσωπεί συνολικά τους 20 πρωτοβάθμιους συνεταιρισμούς μαστιχοπαραγωγών των 24 μαστιχοχωριών, υπεύθυνα για την παραγωγή της μαστίχας και εδρεύει στη Χίο. Είναι ο αποκλειστικός φορέας διαχείρισης της μαστίχας Χίου παγκοσμίως, και απαριθμεί περίπου 4.500 μέλη. Ιδρύθηκε το 1938 (Αναγκαστικός Νόμος 1390/3-10-1938) με σκοπό την συστηματικοποίηση της καλλιέργειας του Χιώτικου Μαστιχόδενδρου (Pistacia Lentiscus cv. Chia) και της παραγωγής της Μαστίχας Χίου, καθώς και την τυποποίηση των παράγωγων της μαστίχας και της αναγνώρισής τους παγκοσμίως. Θεωρείται ένας από τους πιο επιτυχημένους αγροτικούς συνεταιρισμούς της Ελλάδας.

Προϊόντα
--------

Η Ε.Μ.Χ. χρησιμοποιώντας Μαστίχα Χίου, έχει επενδύσει σε μία ευρεία γκάμα προΐόντων, όπως τσίχλες (πωλούνται στην αγορά ως "ΕΛΜΑ") μαστιχέλαιο, λικέρ, γλυκά του κουταλιού (υποβρύχιο), λοιπά τρόφιμα, φαρμακευτικά προϊόντα, κλπ. Πολλά από τα προίόντα της Ε.Μ.Χ. - συμπεριλαμβανομένου και της μαστίχας σε μορφή "δακρύων", η οποία αποτελεί πρώτη ύλη - έχουν λάβει πιστοποίηση ΠΟΠ από την Ευρωπαϊκή Ένωση.

Θυγατρικές - Συνεργασίες
------------------------

Η Ε.Μ.Χ. έχει ιδρύσει θυγατρικές, προκειμένου να προωθήσει τα προϊόντα της. Μία από αυτές είναι η Mediterra ΑΕ, η οποία έχει αναλάβει την εμπορευματοποίηση της μαστίχας. Παράλληλα, το 2002 ιδρύθηκε η Mastiha Shop, μία αλυσίδα καταστημάτων πώλησης προΐόντων μαστίχα. Έχει επίσης συνεργαστεί με την Τράπεζα Πειραιώς, προκειμένου να ιδρύσει -μεταξύ άλλων- το Μουσείο Μαστίχας Χίου στο Πυργί.

Εξωτερικοί Σύνδεσμοι
--------------------

* Επίσημη Ιστοσελίδα Ένωσης Μαστιχοπαραγωγών Χίου

* Επίσημο κατάστημα Ένωσης Μαστιχοπαραγωγών Χίου (mastihashop)

Παραπομπές
----------

1. ↑  «Ιστορίες με άρωμα μαστίχας». *www.naftemporiki.gr*. 13 Αυγούστου 2018. Ανακτήθηκε στις 24 Φεβρουαρίου 2023.
2. ↑  Το ακρωνύμιο σημαίνει "**Ελ**ληνική **Μα**στίχα"
3. ↑  «Καλύτερη χρονιά των τελευταίων 40 ετών το 2021 για τη μαστίχα της Χίου». *www.naftemporiki.gr*. 10 Ιουλίου 2022. Ανακτήθηκε στις 24 Φεβρουαρίου 2023.
4. ↑  «Τρ. Πειραιώς: Συμφωνία συμβολαιακής γεωργίας με την Ένωση Μαστιχοπαραγωγού Χίου». *www.naftemporiki.gr*. 6 Ιουνίου 2016. Ανακτήθηκε στις 24 Φεβρουαρίου 2023.
Το **Eagle Vision** ήταν ένα μπροστοκίνητο μεσαίο πολυτελές σεντάν που κατασκευάστηκε από την αμερικανική μάρκα αυτοκινήτων Eagle από τις αρχές του 1992 έως τα τέλη του 1997.

Το Vision βασίστηκε στην πλατφόρμα LH του Ομίλου Chrysler και είχε στενή συγγένεια με τα μοντέλα Chrysler Concorde, New Yorker και LHS, καθώς και με το Dodge Intrepid. Με την σειρά της, η πλατφόρμα LH ήταν μια αρκετά βελτιωμένη έκδοση από αυτήν που χρησιμοποιήθηκε στο παλιότερο Eagle Premier, μια παραλλαγή του Renault 25. Δεν υπήρχε παραλλαγή από την εταιρεία Plymouth. Το Vision διέφερε από τα μοντέλα Dodge Intrepid και Chrysler Concorde μόνο σε λεπτομέρειες, όπως η σχεδίαση σε σχήμα σφήνας του μπροστινού τμήματος. Στην Ευρώπη, το Eagle Vision - όπως και το Dodge Caravan - προσφέρθηκε με την επωνυμία της Chrysler, ως **Chrysler Vision**.

Περιγραφή
---------

Το Vision παρουσιάστηκε στο Σαλόνι Αυτοκινήτου του Ντιτρόιτ στις αρχές του 1992. Η σχεδίαση ακολούθησε τη φιλοσοφία της καμπίνας «χωρίς μούρη» που προωθούσε τότε η Chrysler και διέθετε μακρύ μεταξόνιο, σχετικά κοντούς προεξοχές και καμπίνα επιβατών που έφτανε πολύ μπροστά με αντίστοιχα κοντό καπό. Δύο εκδόσεις με βενζινοκινητήρες ήταν διαθέσιμες. Η έκδοση *ESi* με 3,3 λίτρων V6 (114 kW/155 ίπποι), μαζί με την πιο σπορ έκδοση *TSi* με 3,5 λίτρων V6 (160 kW/218 PS) με 24 βαλβίδες, η καθεμία σε συνδυασμό με αυτόματο τεσσάρων ταχυτήτων. Το Vision *TSi* πρόσφερε πιο σταθερό πλαίσιο, ABS, δερμάτινο τιμόνι και ζάντες αλουμινίου 16 ιντσών.

Το σαλόνι του Eagle Vision.
Το φθινόπωρο του 1993, η ισχύς του κινητήρα των 3,3 λίτρων αυξήθηκε στα 120 kW (163 ίπποι) και το αυτόματο κιβώτιο αναθεωρήθηκε, με σκοπό την ομαλότερη διαδικασία αλλαγών ταχυτήτων.

Για το έτος μοντέλου (model year) 1997, το βασικό μοντέλο *ESi* έλαβε φρένα τυμπάνου στα πίσω φρένα αντί για τα προηγούμενα δισκόφρενα.

Η μάρκα Eagle σταμάτησε εντελώς την άνοιξη του 1998. Ο ήδη έτοιμος διάδοχος προσφέρθηκε στη συνέχεια ως Chrysler 300M. Συνολικά κατασκευάστηκαν γύρω στα 105.000 αντίτυπα του Eagle Vision.

Παρά το ότι το προηγούμενο Premier δεν προσφέρθηκε εκεί, το Eagle Vision εξήχθη και στην Ευρώπη με την επωνυμία της Chrysler, ως **Chrysler Vision**.

Σύμφωνα με την Ομοσπονδιακή Αρχή Μηχανοκίνητων Μεταφορών, 44 Chrysler Vision ήταν ακόμη καταχωρημένα στη Γερμανία την 1η Ιανουαρίου 2022. 

* Eagle Vision TSiEagle Vision*TSi*
* HeckansichtΠίσω όψη
* Chrysler VisionChrysler Vision
* HeckansichtΠίσω όψη
* Chrysler-Logo anstelle des größeren Eagle-LogosΛογότυπο Chrysler αντί για το μεγαλύτερο λογότυπο Eagle

Ατομικές αποδείξεις
-------------------

1. ↑
2. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Eagle Vision** |

* «Eagle Vision TSi: Δοκιμάζοντας έναν μεταβαλλόμενο χαρακτήρα»
Η **Π.Α. Ένωση Θράκη** ήταν ελληνικό αθλητικό σωματείο στην Αλεξανδρούπολη του νομού Έβρου. Δραστηριοποιούνταν στο άθλημα του ποδοσφαίρου. Επίσημα χρώματα της ομάδας ήταν το μπλε και το κόκκινο. Έδρα της ήταν το στάδιο «Φώτης Κοσμάς» της Αλεξανδρούπολης, χωρητικότητας 7.000 θέσεων. Έχει αγωνιστεί στα πρωταθλήματα Γ΄ και Δ΄ Εθνικής κατηγορίας.

Ιστορία
-------

Το 1995 ιδρύθηκε ο Ορφέας Αλεξανδρούπολης, έπειτα από τη συγχώνευση των ομάδων «Εθνικός» και «Α.Ο. Αλεξανδρούπολη». Το 1999 ο σύλλογος μετονομάστηκε σε «Ποδοσφαιρική Αθλητική Ένωση Θράκη».

Την περίοδο 2004–05 αγωνίστηκε για πρώτη φορά στο πρωτάθλημα της Γ΄ Εθνικής κατηγορίας. Το 2007 η ομάδα μετείχε στη Γ΄ Εθνική με την επωνυμία «ΤΑΠ Ένωση Θράκης». Κατά την αγωνιστική περίοδο 2008–09 η Ένωση Θράκης αγωνιζόταν στο πρωτάθλημα της Γ΄ Εθνικής Κατηγορίας. 

Εξαιτίας των οικονομικών προβλημάτων που αντιμετώπισε η ομάδα, το διαιτητικό δικαστήριο της ΕΠΟ αποφάσισε τον Ιανουάριο πρωτοδίκως να προχωρήσει στο μηδενισμό της Θράκης για την τρέχουσα περίοδο. Κατόπιν, μετά από έφεση της διοίκησης της ομάδας του Παναιτωλικού, η προγενέστερη απόφαση αναιρέθηκε κι έτσι, αν και η Ενωση Θράκης αποχώρησε από το πρωτάθλημα, οι βαθμοί που κέρδισε της επεστράφηκαν. Το μέλλον της ομάδας για την επόμενη περίοδο ήταν αβέβαιο, ενώ χρειαζόταν άμεση λύση στις οικονομικές δυσχέρειες που αντιμετώπιζε.
Την περίοδο 2009-10 η Ένωση Θράκης αγωνίστηκε στη Δ΄ Εθνική καταλαμβάνοντας την προτελευταία θέση με συνέπεια τον υποβιβασμό στο τοπικό πρωτάθλημα της Ε.Π.Σ. Έβρου, όπου δε δήλωσε συμμετοχή για τη περίοδο 2010-11 και εντέλει διαλύθηκε μετά από 15 χρόνια.

Αντιπαλότητες
-------------

Αξιοσημείωτη ήταν η αντιπαλότητα της ομάδας με την αντίστοιχη του Πανθρακικού.

Η διαχρονική πορεία
-------------------

Το στάδιο «Φώτης Κοσμάς» σε αγώνα της ομάδας με τον Ιωνικό.
* 1999–00 ‎Δ΄ Εθνική
* 2000–01 ‎Δ΄ Εθνική
* 2001–02 Δ΄ Εθνική
* 2002–03 ‎Δ΄ Εθνική
* 2003–04 Δ΄ Εθνική
* 2004–05 ‎Γ΄ Εθνική
* 2005–06 ‎Γ΄ Εθνική
* 2006–07 ‎Γ΄ Εθνική
* 2007–08 ‎Γ΄ Εθνική
* 2008–09 ‎Γ΄ Εθνική
* 2009–10 ‎Δ΄ Εθνική

Παραπομπές
----------

1. ↑  Μόλις 5 ετών αλλά με φιλοδοξίες (archive) patris.gr
2. ↑  Κλήσεις (archive) footballleague.gr
3. ↑  «Μηδενίστηκε η Ενωση Θράκης!». sport.gr. 15 Ιανουαρίου 2009. Αρχειοθετήθηκε από το πρωτότυπο στις 2009-10-31. .
4. ↑  «Επιστρέφονται οι βαθμοί στην Ενωση Θράκης». Newsroom ΔΟΛ με πληροφορίες: sport.gr. 12 Φεβρουαρίου 2009. . [*νεκρός σύνδεσμος*]
5. ↑  «Λουκέτο στην Ένωση». www.sportime.gr. 30 Δεκεμβρίου 2008. . [*νεκρός σύνδεσμος*]
6. ↑  contra.gr Οι 10 ομάδες που ανεβαίνουν στην Γ' Εθνική
7. ↑  Το μεγάλο ντέρμπι ΠΑΕ Θράκη - Πανθρακικός thrakisport.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ανεπίσημος ιστοχώρος Ένωσης Θράκης
Η **Δεύτερη κατηγορία** (ουκρανικά: Друга ліга) είναι το τρίτο επίπεδο του συστήματος ποδοσφαιρικών πρωταθλημάτων της Ουκρανίας. Υπεύθυνη για τη διεξαγωγή του πρωταθλήματος είναι η Ένωση Επαγγελματικού Ποδοσφαίρου Ουκρανίας (ПФЛ). Ωστόσο, η Ομοσπονδία Ποδοσφαίρου Ουκρανίας (ФФУ) έχει το αποκλειστικό δικαίωμα για τη γενική διαχείριση και τον έλεγχο της οργάνωσης και διεξαγωγής αγώνων στο πρωτάθλημα.

Ιστορία
-------

Η εναρκτήρια αγωνιστική περίοδος του πρωταθλήματος της δεύτερης κατηγορίας της Ουκρανίας, ξεκίνησε το 1992. Συμμετείχαν 18 ομάδες, χωρισμένες σε δύο ομίλους.

Παραπομπές
----------

1. ↑  Фек: Підтримую Данілова і Бальчоса - хай це саме зробить Суркіс champion.com.ua

Εξωτερικοί σύνδεσμοι
--------------------

* Επίσημος ιστότοπος
Η **K League** είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Νότια Κορέα. Διοργανώνει τα πρωταθλήματα Κ Λιγκ 1 και Κ Λιγκ 2, υπό την εποπτεία της Κορεατιακής Ποδοσφαιρικής Ομοσπονδίας. Το γεγονός ότι τόσο η πρώτη όσο και η δεύτερη κατηγορία έχουν παρόμοιες ονομασίες, έχει προκαλέσει κάποιο βαθμό σύγχυσης και διαμάχης.

Ιστορία
-------

Η Κ Λιγκ Κλάσικ ιδρύθηκε το 1983 ως Κορεατική Σούπερ Λιγκ, με πέντε μέλη. Οι πέντε πρώτοι σύλλογοι ήταν οι Αλελούια, Γιούκονγκ Έλεφαντς, ΠΟΣΚΟ Ντόλφινς, Νταεβού Ρόγιαλς και Κόοκμιν Μπανκ. Η Αλελούια κέρδισε τον πρώτο τίτλο, τερματίζοντας ένα βαθμό μπροστά από την Νταεβού Ρόγιαλς.

Το 1998, το ποδοσφαιρικό πρωτάθλημα της Κορέας μεταρρυθμίστηκε και μετονομάστηκε σε Κ Λιγκ (Κ Λιγκ ήταν επίσημη ορθογραφία μέχρι το 2012). Από τη δημιουργία του, το πρωτάθλημα επεκτάθηκε από 5 συλλόγους αρχικά, σε 16. Από τους πέντε πρώτους συλλόγους, μόνο η Γιούκονγκ Έλεφαντς, η ΠΟΣΚΟ Ντόλφινς και η Νταεβού Ρόγιαλς παραμένουν στην K League. Η Κόοκμιν Μπανκ αποχώρησε από το πρωτάθλημα στα τέλη του 1984 και την επόμενη περίοδο ακολούθησε η Αλελούια.

Το 2013, η διοργανώτρια αρχή K League εισήγαγε το σύστημα των κατηγοριών. Η ονομασία της πρώτης κατηγορίας είναι Κ Λιγκ Κλάσικ, ενώ η ονομασία της δεύτερης κατηγορίας είναι Κ Λιγκ Τσάλεντζ και το πλήρες εμπορικό σήμα είναι το «K League».

Παραπομπές
----------

1. ↑  «In search of Korea's disappearing Red Devils-INSIDE Korea JoongAng Daily». Koreajoongangdaily.joins.com. 6 Ιουνίου 2012. Ανακτήθηκε στις 1 Φεβρουαρίου 2014.
2. ↑  «South Korean Teams Fight for Attention at Home». The New York Times.. Ανακτήθηκε στις 2014-02-02.
3. ↑  «위원석의 하프타임 'K리그'에 새로운 이름을 붙여주자» (στα ko). The Daily Sports Seoul. February 19, 2013. Αρχειοθετήθηκε από το πρωτότυπο στις 2013-12-11.. Ανακτήθηκε στις 2017-07-24.

Εξωτερικοί σύνδεσμοι
--------------------

* Επίσημος ιστότοπος
Η **Μπρόζε Μπάμπεργκ** (γερμανικά: *Brose Bamberg*), γνωστή και ως **Μπάμπεργκ**, είναι γερμανικός σύλλογος καλαθοσφαίρισης από την ομώνυμη πόλη της βόρειας Βαυαρίας. Έως το 2016 ονομαζόταν *Μπρόζε Μπάσκετς*. Ιδιοκτήτης του συλλόγου είναι η *Bamberger Basketball GmbH*. Αγωνίζεται στην πρώτη κατηγορία του γερμανικού πρωταθλήματος ενώ στις ευρωπαϊκές διοργανώσεις μετέχει στο Μπάσκετμπολ Τσάμπιονς Λιγκ.

Έδρα
----

Από το 2001, η ομάδα διεξάγει τους εντός έδρας αγώνες της στη «Brose Arena», ένα χώρο που έχει υποστεί μια σειρά μετονομασιών, από τότε που χτίστηκε. Έπειτα από κάποιες εργασίες στο κτίριο το 2006, πλέον μπορεί να φιλοξενήσει 6.800 θεατές για παιχνίδια καλαθοσφαίρισης. Χάρη στη διεύρυνση, η αρένα είναι πλέον αρκετά μεγάλη για διεθνείς αναμετρήσεις (ελάχιστη χωρητικότητα: 5.000 θεατές). Προηγουμένως, διεξήγαγε τις εντός έδρας αναμετρήσεις σε διεθνής αγώνες στη «Nürnberger Arena».

Πριν χτιστεί η Brose Arena (που παλαιότερα ονομαζόταν Forum Bamberg, Jako Arena και Stechert Arena), η ομάδα αγωνιζόταν στο «John F. Kennedy Hall» στους στρατώνες των ΗΠΑ ιστοσελίδα στο Μπάμπεργκ και αργότερα στο «Graf Stauffenberg Hall». Οι οπαδοί της Μπάμπεργκ είναι γνωστοί για την αφοσίωσή τους και την αμέριστη υποστήριξη. Η θορυβώδης υποστήριξη με τύμπανα, άσματα και μια μπάντα χάλκινων πνευστών, παρέχουν μια καυτή ατμόσφαιρα στο γήπεδο, η οποία είναι γνωστή ως *Frankenhölle*.

Ονομασίες
---------

Ο σύλλογος έχει μετονομαστεί αρκετές φορές.

* 1.FC 01 Bamberg (1955-1988)
* TTL Bamberg (1988-1995}
* TTL uniVersa Bamberg (1995-2000)
* TSK uniVersa Bamberg (2000-2003)
* GHP Bamberg (2003-2006)
* Brose Baskets Bamberg (2006-2016)
* Brose Bamberg (2016-σήμερα)

Έμβλημα
-------

Το έμβλημα της ομάδας έχει εξελιχθεί με την πάροδο του χρόνου.

* 2003-20062003-2006
* 2006-20162006-2016
* 2016-σήμερα2016-σήμερα

Επιτυχίες
---------

* **Πρωτάθλημα Γερμανίας**
	+ Πρωταθλήτρια (**9**): 2004–05, 2006–07, 2009–10, 2010–11, 2011–12, 2012–13, 2014–15, 2015-16, 2016-17
	+ Δεύτερη θέση (3): 1992–93, 2002–03, 2003–04
* **Κύπελλο Γερμανίας**
	+ Κυπελλούχος (**6**): 1992, 2010, 2011, 2012, 2017
	+ Δεύτερη θέση (2): 2006, 2015
* **Τσάμπιονς Καπ Γερμανίας**
	+ Νικήτρια (**5**): 2007, 2010, 2011, 2012, 2015
	+ Δεύτερη θέση (1): 2013

Παραπομπές
----------

1. ↑  Η αυτοχειρία, η πρωτιά και ο σωτήρας! eurohoops.net
2. ↑  Δηλώσεις: Λαμποράλ Κούτσα - Μπάμπεργκ[*νεκρός σύνδεσμος*] euroleague.sport24.gr
3. ↑  Νίκη για Παναθηναϊκό σημαίνει πρόκριση sport-fm.gr
4. ↑  Team, Onsports (2018-06-18). «Η Μπάμπεργκ θα συμμετέχει στο Champions League». *Onsports.gr*.. Ανακτήθηκε στις 2018-06-18.
5. ↑  «brose ARENA macht ein bisschen Lärm by @Teem72 on SoundCloud - Hear the world's sounds». Soundcloud.com. 13 Φεβρουαρίου 2014. Ανακτήθηκε στις 28 Μαΐου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπρόζε Μπάμπεργκ** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 15144814241375466583
* GND: 4746578-5

 |

 |
| Αλεμαννική γλώσσα 
(Alemannisch)  |
| --- |
| Ομιλείται σε: | Ελβετία, Γερμανία, Αυστρία, Λίχτενσταϊν, Γαλλία *(Αλσατία)*, Βενεζουέλα *(Koλωνία Toβάρ)*. |
| Συνολικοί ομιλητές: | περίπoυ 10.000.000 |
| Κατάταξη: | Δεν συγκαταλέγεται στις πρώτες 100 |
| Γενετικήταξινόμηση: | Ινδοευρωπαϊκές γλώσσες
 Γερμανικές
  Δυτικές Γερμανικές 
   Άνω Γερμανικές
    Καθαρές Γερμανικές
     **Αλεμαννική** |
| Επίσημη κατάσταση |
| Επίσημη γλώσσα: | σε καμμία χώρα |
| Ρυθμίζεται από: | ? |
| Κώδικες γλώσσας |
| ISO 639-1 | - |
| ISO 639-2(T) | gsw |
| SIL | * GSW *(Schwizerdütsch, Alemannisch)*;
* SWG *(Schwäbisch)*;
* WAE *(Walser-Dialekt)*;
* GCT *(Alemán Coloneiro, Tovar-Ditsch)*
 |

Τα **Αλεμαννικά** (*Alemannisch*) είναι η γλώσσα των Αλεμάννων και αποτελούν μια διάλεκτο των Γερμανικών. Ομιλούνται σήμερα από περίπου 10 εκατομμύρια ανθρώπους σε έξι διαφορετικές χώρες: στην Ελβετία, την Αυστρία, το Λίχτενσταϊν, τη Γαλλία, την Ιταλία και τη νότια Γερμανία (οι Γερμανοί του βορρά δεν καταλαβαίνουν τα Αλεμαννικά σχεδόν καθόλου). Παρουσιάζουν αρκετές τοπικές διαφορές, ενώ πλησιάζουν περισσότερο τα χαρακτηριστικά της γερμανική γλώσσας στις πιο βόρειες περιοχές όπου χρησιμοποιούνται. Στην Ελβετία, η Αλεμαννική διάλεκτος που ομιλείται ονομάζεται *Schwyzerdütsch* (*Ελβετο-γερμανικά*) και εμφανίζει μεγάλη ομοιότητα με τις αντίστοιχες διαλέκτους της Γερμανίας *Schwäbisch* (*Σουαβικά*), της Γαλλίας, της Αυστρίας ή του Λίχτενσταϊν, αλλά διαφέρουν στο γεγονός πως χρησιμοποιούνται χωρίς περιορισμούς στην καθημερινότητα. Αντίθετα, στη Γερμανία, την Αυστρία και τη Γαλλία τα αλεμαννικά δεν χαίρουν επίσημης στήριξης. Στη Γαλλία η χρήση ορισμένων διαλέκτων απαγορευόταν στο παρελθόν στα σχολεία, ενώ σήμερα είναι αισθητά περιορισμένη και ρυθμίζεται από τον γαλλικό νόμο 94-665 (1994), γνωστό ως *νόμο Τουμπόν*. 

Γεωγραφική κατανομή των αλεμαννικών

Παράδειγμα
----------

Η διαφορά ανάμεσα στα γραφόμενα Γερμανικά και τα Αλεμαννικά.

|  |  |
| --- | --- |
| Ελληνικά | Ήσουν στην αγορά για να κάνεις ψώνια; |
| γραφόμενα Γερμανικά | Warst du auf dem Markt einkaufen? |
| **Αλεμαννικά** | Bisch uf em Märt go iikaufe gsii? |

Εξωτερικοί σύνδεσμοι
--------------------

WikipediaWikipedia
**Έκδοση της Βικιπαίδειας στην Αλεμαννική γλώσσα**

* Αλεμαννική γλώσσα[*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4112483-2
* BNF: cb11930857n (data)

 |

 |
Ο **Α.Ο. Εθνικός Νέου Αγιονερίου** είναι αθλητικό σωματείο που δραστηριοποιείται στο άθλημα του ποδοσφαίρου. Ιδρύθηκε το 1973 και εδρεύει στο Νέο Αγιονέρι του νομού Κιλκίς στην Ελλάδα. Η ομάδα διεξάγει τους εντός έδρας αγώνες της στο Δημοτικό Γηπεδο Νέου Αγιονερίου χωρητικότητας 500 θεατών. 'Εχει αναδιχθεί 3 φορές Πρωταθλητης Ε.Π.Σ Κιλκίς (2001,2009,2011) και 3 φορές Κυπελλούχος(2000,2010,2016).

Η διαχρονική πορεία
-------------------

* 2011–12 Δ΄ Εθνική
* 2012–13 Δ΄ Εθνική
* 2013–14 Γ΄ Εθνική
* 2014–15 Γ΄ Εθνική
* 2015–16 Γ΄ Εθνική

Παραπομπές
----------

1. ↑  Ανακοίνωση ΕΠΟ (9/9/2015) epo.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος archive
Ο **Ζακ Στεφάνου** (Θεσσαλονίκη, 31 Ιανουαρίου 1984) είναι Έλληνας τραγουδιστής και τραγουδοποιός από τη Θεσσαλονίκη. 

Στα 15 του ξεκίνησε μαθήματα κιθάρας με τον Βασίλη Βέτσο και έγραψε το πρώτο του τραγούδι. Είναι απόφοιτος της Γερμανικής Σχολής Θεσσαλονίκης. Από το 2001 είναι φοιτητής στην Αρχιτεκτονική του Α.Π.Θ.   

Ο πρώτος του δίσκος "Στο διάστημα δραπέτες" κυκλοφόρησε το 2003 από τη Sony σε Ελλάδα και Κύπρο. Τη διεύθυνση παραγωγής ανέλαβε η Δήμητρα Γαλάνη και την ενορχήστρωση ο Μανώλης Φάμελλος. Από τον δίσκο γνώρισε μεγάλη επιτυχία το τραγούδι "Δείξε μου τον τρόπο". Ο δεύτερος δίσκος (2005) "Ένας όμορφος κόσμος" ήρθε να επιβεβαίωσει την επιτυχία του πρώτου. Σε συμπαραγωγή από τον Μάκη Μουράτογλου και τη Δήμητρα Γαλάνη και πάλι από τη Sony, κατάφερε να καταξιώσει τον Ζακ Στεφάνου ανάμεσα στους τραγουδοποιούς της χώρας. Τα "Φτάσε στον πάτο", "Μικρό μου πόνι" και "Πάντα δικός σου", ντουέτο με την Ανδριάνα Μπάμπαλη, με τους προσεγμένους στίχους τους, αποτέλεσαν αντικείμενα σχολιασμού σε ραδιόφωνα και YouTube.   

Έκτοτε ο Ζακ Στεφάνου έκανε ένα διάλειμμα από τη δισκογραφία, ενώ το 2006 δημιουργήθηκε η μΠάντα-Κοάλα, αρχικά χωρίς τον τίτλο μΠάντα-Κοάλα. Τα επόμενα χρόνια ο Ζακ Στεφάνου πραγματοποίησε δεκάδες συναυλίες (επιτυχημένες και μη) σε Ελλάδα και Κύπρο και σαν επιστέγασμα αυτού, το 2010 κυκλοφόρησε ο δίσκος "Koalaboration" από την ανεξάρτητη inRealTime Records.

Δισκογραφία
-----------

* Στο Διάστημα Δραπέτες (2003), Sony

```
1. Μάλλον
2. Περίμενέ με
3. Δείξε μου τον τρόπο
4. Μια κιθάρα κι ο ρυθμός μου
5. Στο διάστημα δραπέτες
6. Ο Φλοίσβος και η Μαίρη
7. Για δυο ματάκια
8. Σικέ
9. Γυφτάκι
10. Το γλυκό της το παιδί
11. Τσίρκο
12. Ο βασιλιάς του Λα
```

* Ένας όμορφος κόσμος (2005), SonyBMG

```
1. Εύθραυστο
2. Φτάσε στον πάτο
3. Η πόλη των χρωμάτων
4. Πάντα δικός σου (συμμετέχει η Ανδριάνα Μπάμπαλη)
5. Να 'σαι ότι θες
6. Μικρό μου πόνι (το δελτίο ειδήσεων εκφωνεί η Μαρία Χούκλη)
7. Να μου φύγεις ξανά
8. Ένα σαχλό τραγούδι
9. Η νύχτα μετά
10. Όμορφος κόσμος
11. Το σύμπαν του μυαλού σου
```

* Ποτέ όπως πριν, Μανώλης Φαμέλλος - Συμμετοχή (2005)
* Rogamar, Cesaria Evora (Greek edition) - Συμμετοχή (2006)
* Πάντα δικός σου - Καλοκαιρινό Remix (2006)
* Koalaboration (2010), inRealTime Records

```
1. Χορεύεις στη γραμμή
2. Μη μου φύγεις
3. Όλα αυτά που θέλω να πω
4. Ο προσωπικός σας σκύλος
5. Πες μου τελικά
6. Το κορίτσι του μετρό
7. Κύκλους στην άμμο (Φωνή: Πάνος Μουζουράκης)
8. Μίλα μου
9. Να σαι ότι θες (Koala edition)
10. Εκείνος κι εκείνη
```

Εξωτερικοί σύνδεσμοι
--------------------

* MySpace Προφίλ
Η **ΜΚ Χίμκι** (ρωσικά: БК «Химки») είναι ρωσική επαγγελματική ομάδα καλαθοσφαίρισης που εδρεύει στο Χίμκι της Περιφέρειας Μόσχας. Η πρώτη ομάδα του συλλόγου συμμετέχει στην Ευρωλίγκα και στην Γεντίναϊα Λίγκα. Το πλήρες επίσημο όνομα του συλλόγου στις διεθνείς διοργανώσεις είναι *Χίμκι Περιφέρειας Μόσχας* (Khimki Moscow Region).

Στάδιο
------

Η Χίμκι διεξάγει τους εντός έδρας αγώνες της στο Μπασκετμπόλνι Τσεντρ Χίμκι, χωρητικότητας 6.000 θεατών, τόσο στα εγχώρια πρωταθλήματα όσο και σε ορισμένους αγώνες στα ευρωπαϊκά πρωταθλήματα. Ξεκινώντας από την περίοδο 2015/2016, η Χίμκι άρχισε να διεξάγει τους αγώνες της Ευρωλίγκας στο Ντβόρετς Σπόρτα Κριλάτσκογε.

Επιτυχίες
---------

*Τελευταία ενημέρωση: 28 Ιουλίου 2017*
### Εγχώριες

* **Ρωσικό Πρωτάθλημα** (RSL / PBL):

Δεύτερη θέση (8): 2006, 2008, 2009, 2010, 2011, 2012, 2013

* **Κύπελλο Ρωσίας**:

Κυπελλούχος (1): 2008
Φιναλίστ (1): 2006
### Περιφερειακές

* **Γεντίναϊα Λίγκα**

Πρωταθλήτρια (1)2011
Δεύτερη θέση (1): 2015
### Ευρωπαϊκές

* **Γιούροκαπ**

Νικήτρια (2): 2012, 2015
Δεύτερη θέση (1): 2009
* **EuroChallenge**

Δεύτερη θέση (1): 2006

Λογότυπα
--------

Στις 9 Αυγούστου του 2016, η Χίμκι υιοθέτησε ένα νέο λογότυπο για τον εορτασμό της 20ης επετείου της, το οποίο αντικατέστησε το προηγούμενο που χρησιμοποιούνταν από το 2006.

Παραπομπές
----------

1. ↑  Римас Куртинайтис отправлен в отставку, и.о. главного тренера — Андрей Мальцев
2. ↑  KHIMKI MOSCOW REGION.
3. ↑  Общая характеристика (Ρωσικά)
4. ↑  «БК "Химки" представляет новый логотип клуба» (στα Russian). bckhimki.ru. 9 Αυγούστου 2016. Ανακτήθηκε στις 9 Αυγούστου 2016. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Επίσημος ιστότοπος
Με τον όρο **αξιόγραφο** χαρακτηρίζεται συγκεκριμένο έγγραφο στο οποίο ενσωματώνεται κάποιο δικαίωμα του οποίου η ενάσκηση και η μεταβίβαση είναι αδύνατη χωρίς τη κατοχή του εν λόγω εγγράφου.

Γενικά
------

Ένα σπουδαίο χαρακτηριστικό της σύγχρονης οικονομίας είναι η συνεχής κυκλοφορία του πλούτου, δηλαδή η ανά πάσα στιγμή μετακίνηση και μεταβίβασή του. Η διακίνηση αυτή επιτυγχάνεται με τις κινητές αξίες, δηλαδή με έγγραφα τα οποία περικλείουν τα, επί των διαφόρων κινητών και ακινήτων πραγμάτων, δικαιώματα ή υποσχέσεις, ή διαταγές περί πληρωμής χρηματικών ποσών. Πράγματι με τέτοια έγγραφα επιτυγχάνεται χωρίς πολλές διατυπώσεις η μεταβίβαση κυριότητας πραγμάτων ανεξαρτήτως τόπου, (μπορεί να είναι μεταφερόμενα εμπορεύματα με πλοίο στη μέση του ωκεανού), ή και η χωρίς άμεση καταβολή χρηματικού ποσού αγορά αγαθών κ.λπ.

Έτσι ενώ κατά την υφιστάμενη νομοθεσία για τη μεταβίβαση των ακινήτων π.χ. μιας ανώνυμης εταιρίας απαιτούνται συμβολαιογραφικά έγγραφα και πλείστες διατυπώσεις, το ίδιο αποτέλεσμα μπορεί να επέλθει με την απλή μεταβίβαση των εγγράφων μετοχών της εταιρίας. Κατά τον ίδιο τρόπο και η κυριότητα των εμπορευμάτων που μεταφέρονται δια θαλάσσης σε κάποιο σημείο του ωκεανού μεταβιβάζεται με την απλή μεταβίβαση της φορτωτικής. Οι παραπάνω αναφερόμενες κινητές αξίες - έγγραφα, ονομάζονται γενικά αξιόγραφα.

Στοιχεία αξιογράφου
-------------------

Από τον προαναφερόμενο στην αρχή ορισμό προκύπτει ότι απαραίτητα στοιχεία του αξιογράφου είναι:

1. Έγγραφο
2. Ενσωμάτωση δικαιώματος σ΄ αυτό, δηλαδή ν΄ αποτελεί αναπόσπαστο μέρος μεταξύ δικαιώματος και εγγράφου. Κατά συνέπεια ο μόνος που δύναται ν΄ασκήσει τα εις αυτό περικλειόμενα δικαιώματα είναι ο νόμιμος κάτοχος του αξιογράφου.

Υφίστανται όμως και αξιόγραφα που εκτός από τα δύο αυτά κύρια στοιχεία απαιτούνται και άλλα για τον ειδικό προσδιορισμό του είδους τους. Τα ειδικά προσδιοριστικά αυτά στοιχεία είναι:  
 
α) ο αναφερόμενος στο έγγραφο προσδιορισμός του δικαιώματος και  

β) το αυτόνομο του δικαιώματος του νομίμου κατόχου του τίτλου.
Ο **Πελλαίος δήμος** ή μονολεκτικά **Πέλλα** ήταν αρχαία ελληνική πόλη της νοτίου Μεσοποταμίας.

Την πόλη αναφέρει μονάχα ο Ρωμαίος ιστορικός Πλίνιος ως pagus Pellaeus. Βρισκόταν στον μυχό του Περσικού Κόλπου εκεί που εκβάλλουν ο Τίγρης και Ευφράτης. Επρόκειτο για μακεδονικό στρατιωτικό συνοικισμό των ελληνιστικών χρόνων. Ο πληθυσμός προερχόταν από την Πέλλα της Μακεδονίας και ήταν προάστιο της Αλεξάνδρειας Χαρακηνής.

Παραπομπές
----------

1. ↑  Charax, oppidum Persici sinus intimum, a quo Arabia Eudaemon cognominata excurrit, habitatur in colle manu facto inter confluentes dextra Tigrim, laeva Eulaeum, II p. laxitate. conditum est primum ab Alexandro Magno, colonis ex urbe regia Durine, quae tum interiit, deductis, militum inutilibus ibi relictis; Alexandriam appellari iusserat **pagumque Pellaeum** a patria sua, quem proprie Macedonum fecerat.

Πηγές
-----

* Πλινίου *Φυσική Ιστορία* VI 138.
Πρόσθια όψη του χαρτονομίσματος 10 φράγκων.
To **φράγκο** (κωδικός ISO 4217: BIF) είναι το νόμισμα του Μπουρούντι. Υποδιαιρείται σε 100 σαντίμ (*centimes*), παρότι ποτέ δεν έχουν κυκλοφορήσει κέρματα από τότε που το Μπουρούντι ξεκίνησε να εκδίδει το δικό του νόμισμα. Η μόνη περίοδος που χρησιμοποιήθηκαν κέρματα σαντίμ ήταν κατά την αποικιοκρατία, οπότε η χώρα χρησιμοποιούσε το Φράγκο του Βελγικού Κονγκό.

Ιστορία
-------

Το φράγκο έγινε νόμισμα του Μπουρούντι το 1916, όταν το Βέλγιο κατέλαβε την πρώην γερμανική αποικία και αντικατέστησε τη Ρουπία Γερμανικής Ανατολικής Αφρικής με το Φράγκο του Βελγικού Κονγκό. Το Μπουρούντι χρησιμοποιούσε το νόμισμα του Βελγικού Κονγκό ως το 1960, οπότε εισήχθη το Φράγκο της Ρουάντα και του Μπουρούντι. Το 1964 το Μπουρούντι άρχισε να εκδίδει τα δικά του φράγκα.
Υπάρχουν σχέδια για την εισαγωγή ενός κοινού νομίσματος, ενός νέου Σελινιού Ανατολικής Αφρικής, για τα πέντε κράτη μέλη της Κοινότητας των Χωρών της Ανατολικής Αφρικής ως το τέλος του 2009.

Κέρματα
-------

Το 1965 κόπηκαν από την Τράπεζα του Βασιλείου του Μπουρούντι κέρματα του 1 φράγκου από ορείχαλκο. Το 1968 η Τράπεζα της Δημοκρατίας του Μπουρούντι ανέλαβε την κοπή των κερμάτων και εισήγαγε τα νομίσματα του 1 και των 5 φράγκων από αλουμίνιο και εκείνα των 10 φράγκων από χαλκονικέλιο. Το 1976 εισήχθη δεύτερη σειρά των κερμάτων του 1 και των 5 φράγκων, έχοντας επάνω τους το εθνόσημο.

Τραπεζογραμμάτια
----------------

Το 1964 εισήχθησαν από την Τράπεζα Ρουάντας-Μπουρούντι χαρτονομίσματα σε ονομαστικές αξίες των 5, 10, 20, 50, 100, 500 και των 1000 φράγκων. Αυτά είχαν ανατυπωθεί με τη λέξη "Burundi" για χρήση στη χώρα. Ακολούθησαν το 1964 και το 1965 τακτικές σειρές της ίδιας ονομαστικής αξίας από την Τράπεζα του Βασιλείου του Μπουρούντι.

Στη συνέχεια (1966) ανατυπώθηκαν χαρτονομίσματα των 20 φράγκων και άνω, από την Τράπεζα της Δημοκρατίας του Μπουρούντι. Σε αυτά αντικαταστάθηκε η λέξη "Βασίλειο" με τη λέξη "Δημοκρατία". Κυκλοφόρησαν τακτικές σειρές τραπεζογραμματίων από την ίδια τράπεζα σε ονομαστικές αξίες των 10, 20, 50, 100, 500, 1000 και των 5.000 φράγκων. Τα 10 φράγκα αντικαταστάθηκαν από κέρματα το 1968. Το 2001 εισήχθησαν τα τραπεζογραμμάτια των 2.000 φράγκων και ακολούθησαν τα 10.000 φράγκα το 2004. Στην πίσω όψη του χαρτονομίσματος των 10.000 φράγκων χρησιμοποιήθηκε η φωτογραφία της Κέλι Φάτζακ με παιδιά σχολείου στο Μπουρούντι.

Ισοτιμίες
---------

Στις 3 Ιανουαρίου του 2006 η αξία του φράγκου έναντι του δολαρίου ΗΠΑ ήταν 925 φράγκα προς 1 δολάριο ΗΠΑ. Την 1η Ιανουαρίου του 2008 η αξία του φράγκου ήταν 1.129,40 προς 1 δολάριο ΗΠΑ.

Εξωτερικοί σύνδεσμοι
--------------------

* Μετατροπή του νομίσματος σε άλλα νομίσματα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Burundian franc  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **ΦΚ Ροστόφ** (ρωσικά: ФК Ростов) είναι ρωσική ομάδα ποδοσφαίρου με έδρα στην πόλη Ροστόφ στον Ντον, στην Περιφέρεια του Ροστόφ. Η ομάδα μετέχει στο Πρωτάθλημα Ρωσίας.

Ιστορία
-------

Ιδρύθηκε στις 10 Μαΐου του 1930 και αρχικώς ονομαζόταν «Σελμάστροϊ». Μετονομάστηκε σε «Σελμάς» το 1936 και «Τράκτορ» το 1941. Το 1950 συμμετείχε στη Νότια Ζώνη της περιφερειακής λίγκας Αζόφ-Ντον της Ε.Σ.Σ.Δ. Την επόμενη χρονιά τοποθετήθηκε στη Β' Κατηγορία του σοβιετικού ποδοσφαίρου. Το 1953 μετονομάστηκε σε «Τορπέντο» και το 1958 σε «Ροστσελμάς».

Το 1964 κέρδισε το πρωτάθλημα της Β' Κατηγορίας (τρίτη κατηγορία της Ε.Σ.Σ.Δ.). Στα πλέι-οφ της Ρωσικής Ζώνης της Β' Κατηγορίας, τερμάτισε δεύτερη στον πρώτο γύρο και στην κορυφή με τη λήξη του δεύτερου γύρου, μετά τη νίκη με 2-0 επί της Τέρεκ Γκρόζνυ στο αποφασιστικό ματς, κερδίζοντας την άνοδο στην Α΄ Κατηγορία. Την επόμενη χρονιά τερμάτισε τελευταία στη βαθμολογία, αλλά δεν υποβιβάστηκε γιατί ο αριθμός των ομάδων στην Α΄ Κατηγορία αυξήθηκε.

Το 1975 υποβιβάστηκε στη Β' Κατηγορία. Το 1985, κι αφού είχε αποτύχει για λίγο να κερδίσει την άνοδο τις προηγούμενες χρονιές, κέρδισε το πρωτάθλημα της Ζώνης της στη Β΄ Κατηγορία. Συνέχισε με νίκες στα πλέι-οφ της Κατηγορίας με τους νικητές των άλλων Ζωνών, κερδίζοντας την επιστροφή στην Α΄ Κατηγορία.

Το 1991 τερμάτισε 4η στην τελευταία χρονιά του σοβιετικού ποδοσφαίρου, λόγω της διάλυσης της Ε.Σ.Σ.Δ. που ακολούθησε. Η θέση αυτή αρκούσε για να εντάξει την ομάδα στη νέα ρωσική Τοπ Λιγκ (την κορυφαία κατηγορία της Ρωσίας). Μετά από την 8η θέση της σεζόν 1991-92, τερμάτισε την επόμενη χρονιά (1992-93) προτελευταία και υποβιβάστηκε στην Α' Κατηγορία. Επέστρεψε όμως αμέσως στην Τοπ Λιγκ κατακτώντας τη 2η θέση τη σεζόν 1993-94.

Το 2003 απέκτησε το σημερινό της όνομα, «ΦΚ Ροστόφ», και την ίδια χρονιά έφτασε στον τελικό του Κυπέλλου Ρωσίας για πρώτη φορά στην ιστορία της, χάνοντας με 1-0 από τη Σπαρτάκ Μόσχας. Το 2007 τερμάτισε τελευταία στο Πρωτάθλημα Ρωσίας και υποβιβάστηκε στην Α΄ Κατηγορία. Παρόλα αυτά, επέστρεψε άμεσα στην κορυφαία ρωσική κατηγορία ως πρωταθλήτρια της Α' Κατηγορίας, όπου και αγωνίζεται έως σήμερα.

Παραπομπές
----------

1. ↑  «Russian Cup 2003». RSSSF.com. Ανακτήθηκε στις 24 Σεπτεμβρίου 2012.

Εξωτερικοί σύνδεσμοι
--------------------

* Επίσημος ιστότοπος
Οι **Ελεύθεροι Πολίτες** ήταν κυπριακό πολιτικό κόμμα το οποίο ιδρύθηκε το 2004 από τον πρ. Υπουργό Γεωργίας της Κύπρου, Τίμη Ευθυμίου, ενώ διαλύθηκε το 2008.

Ιστορικό
--------

Στις 14 Μαρτίου 2004 ο Υπουργός Γεωργίας, Τίμης Ευθυμίου ίδρυσε το κίνημα «Ελεύθεροι Πολίτες».

Στις βουλευτικές εκλογές του 2006 οι Ελεύθεροι Πολίτες, έλαβαν πενιχρά αποτελέσματα. Συγκεκριμένα, εξασφάλισαν ποσοστό 1,22%, χωρίς να εκλέξουν βουλευτή.

Στις προεδρικές εκλογές του 2008 εντάχθηκε στο επιτελείο και υποστήριξε, τον υποψήφιο Πρόεδρο Ιωάννη Κασουλίδη.

Μετά τις προεδρικές του 2008 το κίνημα προσχώρησε στον Δημοκρατικό Συναγερμό και ο Τίμης Ευθυμίου διορίστηκε μέλος του εκτελεστικού γραφείου και Επίτροπος Ευρωπαϊκής Γεωργικής Πολιτικής του ΔΗ.ΣΥ.

Σήμερα ο Τίμης Ευθυμίου είναι Επίτροπος Αγροτικών Πληρωμών.

Αποτελέσματα εκλογών
--------------------

### Βουλή των Αντιπροσώπων

| Έτος | Αρχηγός κόμματος | Αριθμός ψήφων | Ποσοστό ψήφων | Έδρες | Θέση |
| --- | --- | --- | --- | --- | --- |
| 2006 | Τίμης Ευθυμίου | 5.155 | 1,22% | 0 / 56 | 8η |
|

### Πρόεδρος της Δημοκρατίας

| Έτος | Υποψήφιος | Α' γύρος | Β' γύρος |
| --- | --- | --- | --- |
| Ψήφοι | % | Αποτέλεσμα | Ψήφοι | % | Αποτέλεσμα |
| 2008 |  | Ιωάννης Κασουλίδης | 150.996 | 33,51% | 1η θέση | 210.195 | 46,63% | 2η θέση |
|

Παραπομπές
----------

1. ↑  Εκλογές 21ης Μαΐου 2006
2. ↑  «Κόμματα που ήλθαν είδαν και απήλθαν». Αρχειοθετήθηκε από το πρωτότυπο στις 23 Ιουλίου 2019. Ανακτήθηκε στις 25 Ιουλίου 2017.

Εξωτερικοί σύνδεσμοι
--------------------

* Επίσημη ιστοσελίδα
Ο **Βαλεντίν Ίντσκο** (γερμανικά: *Valentin Inzko*) είναι Αυστριακός διπλωμάτης με καταγωγή από την Σλοβενική Καρινθία. Από το 2009 είναι Ύπατος Αρμοστής για τη Βοσνία και Ερζεγοβίνη.
Ομιλεί σλοβενικά, γερμανικά, ρωσικά, σερβοκροατικά και τσεχικά, απταίστως Μεταξύ άλλων, μετέφρασε τα δοκίμια του Βάτσλαβ Χάβελ *Ζώντας την αλήθεια* και *Η δύναμη των ανίσχυρων* στα σλοβενικά.

Προσωπική ζωή και εκπαίδευση
----------------------------

Γεννήθηκε στο Κλάγκενφουρτ της Καρινθίας στις 22 Μαΐου του 1949. Από οικογένεια σλοβενόφωνη, ο πατέρας του ήταν πολιτικός ακτιβιστής της σλοβενικής μειονότητας. Παρακολούθησε δίγλωσσο σχολείο (γερμανικό και σλοβενικό) στο Σούτσαχ (Suetschach , σλοβενικά: Sveče) στο δήμο Φάιστριτς ιμ Ρόζενταλ (Feistritz im Rosental, σλοβενικά: Μπίστριτσα β Ρόζου - Bistrica v Rožu). Μετά την ολοκλήρωση της δευτεροβάθμιας εκπαίδευσης στη γενέτειρά του, εγγράφηκε στο πανεπιστήμιο του Γκρατς, όπου σπούδασε Νομικά και σλαβική φιλολογία. Την περίοδο από το 1972 ως το 1974 φοίτησε στη Διπλωματική Ακαδημία της Βιέννης. Παντρεύτηκε την Αργεντινή-Σλοβενή τραγουδίστρια της όπερας, Μπερνάρντα Φινκ Ίντσκο.

Διπλωματική καριέρα
-------------------

Το 1974 εισήλθε στο αυστριακό διπλωματικό σώμα. Από το 1982 ως το 1986 εργάστηκε ως ακόλουθος Τύπου στην αυστριακή πρεσβεία στο Βελιγράδι. Εν συνεχεία εργάστηκε στην αυστριακή αποστολή στα Ηνωμένα Έθνη. Το 1990 έγινε πολιτιστικός ακόλουθος στην αυστριακή πρεσβεία της Τσεχίας, θέση στην οποία παρέμεινε ως το 1996. Από το 1996 ως το 1999 υπηρέτησε ως πρεσβευτής της Αυστρίας στη Βοσνία και Ερζεγοβίνη. Τον Οκτώβριο του 1992 και επί δύο μήνες ήταν μέλος της αποστολής του ΟΑΣΕ στην περιοχή Σαντζάκ της Σερβίας. Το 2005 διορίστηκε πρεσβευτής της Αυστρίας στη Σλοβενία.

Έγινε ο 7ος ύπατος αρμοστής για τη Βοσνία και Ερζεγοβίνη στις 26 Μαρτίου του 2009.
Αντικατέστησε το Σλοβάκο διπλωμάτη Μίροσλαβ Λάιτσακ. Ο Ίντσκο έγινε ο δεύτερος Σλοβένος της Καρινθίας που κατέλαβε την εν λόγω θέση μετά τον Βόλφγκαγκ Πέτριτς, ο οποίος υπηρέτησε ως Ύπατος Αρμοστής την περίοδο από το 1999 ως το 2002.

Παραπομπές
----------

1. ↑  *The Fine Art Archive*. cs.isabart.org/person/48850. Ανακτήθηκε στις 1  Απριλίου 2021.
2. ↑  www.parlament.gv.at/PAKT/VHG/XXIV/AB/AB\_10542/imfname\_251156.pdf.
3. ↑  Inzko takes over as High Representative to Bosnia-Herzegovina\_English\_Xinhua
4. ↑  «Austrian Valentin Inzko appointed as Bosnia's new international administrator - , - Latest news & weather forecasts - MSN News UK». Αρχειοθετήθηκε από το πρωτότυπο στις 26 Μαΐου 2009. Ανακτήθηκε στις 27 Μαΐου 2009.
5. ↑  Cobiss/Opac[*νεκρός σύνδεσμος*]
6. ↑  «Ambassador Valentin Inzko Appointed As The Next High Representative». Office of the High Representative and the EU Special Representative. 13 Μαρτίου 2009. Αρχειοθετήθηκε από το πρωτότυπο στις 29 Μαρτίου 2009. Ανακτήθηκε στις 13 Μαρτίου 2009.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 261722267
* LCCN: n2015061969
* ISNI: 0000 0003 8153 4778
* GND: 136484190
* SUDOC: 18752047X
* NKC: js20090522001

 |

 |
Ο **Έρως Ρίτσο** (ιταλικά: *Eros Riccio*, Λούκκα, Ιταλία, 1 Δεκεμβρίου 1977) είναι Ιταλός σκακιστής μέσω αλληλογραφίας. Είναι γκρανμαίτρ και κάτοχος ασημένιου ευρωπαϊκού, και ολυμπιακού χάλκινου μεταλλίου με την εθνική ομάδα της Ιταλίας. Υπήρξε επίσης παγκόσμιος πρωταθλητής με το FICGS, και είναι γνωστός κυρίως ως πρωταθλητής σκάκι ανωτέρου επιπέδου, καθώς και έχει γράψει βιβλίο σχετικά με τα γνωστά ανοίγματα σκακιού.

Παραπομπές
----------

1. ↑  Στοιχεία παίκτη (αγγλικά)
2. ↑  FICGS Παγκόσμιο Πρωτάθλημα Σκακιού Αλληλογραφίας (αγγλικά)
3. ↑  Το βιβλίο των ανοιγμάτων σκακιού "Sikanda" (αγγλικά)

Εξωτερικοί σύνδεσμοι
--------------------

* Βαθμολογία ICCF (Αγγλικά)
Συντεταγμένες: 34°58′S 54°57′W﻿ / ﻿34.967°S 54.950°W﻿ / -34.967; -54.950

Παραλία της Πούντα δελ Έστε
Η **Πούντα δελ Έστε** (ισπ. **Punta del Este**, =σημείο -ή άκρη- της ανατολής) είναι ένα από τα πιο γνωστά θέρετρα διακοπών της Ουρουγουάης, σε απόσταση 145 περίπου χιλιομέτρων από την πρωτεύουσα Μοντεβιδέο. Η πόλη έχει περίπου 10.000 μόνιμους κατοίκους.

Στις αρχές του 19ου αιώνα η περιοχή γύρω από την Πούντα ντελ Έστε ήταν ακόμα αρκετά αραιοκατοικημένη. Χάρις την θέση της στη χερσόνησο που χωρίζει τα νερά του Ρίο ντε λα Πλάτα και του Ατλαντικού Ωκεανού, οι πλέον των 40 χιλιομέτρων άσπρες αμμουδιές και οι γύρω δασικές εκτάσεις, κατέστησαν την Πούντα ντελ Έστε ένα από τα πιο διάσημα λιμάνια της Νότιας Αμερικής. Προσελκύει κάθε χρόνο εκατοντάδες χιλιάδες τουρίστες από το εσωτερικό και το εξωτερικό.

Στο πολεοδομικό σχέδιο της πόλης κυριαρχούν ψηλά κτήρια με δυνατή υποδομή. Η πόλη έχει δύο αεροδρόμια και μια μαρίνα για γιοτ όπου μπορούν να ελλιμενιστούν περίπου 500 σκάφη, 100 ξενοδοχεία και εστιατόρια, ντισκοτέκ και πολλά καζίνο. Επίσης, η ήπια φορολογία της Ουρουγουάης καθιστά την πόλη διεθνές οικονομικό κέντρο που έλκει επιχειρηματίες από όλο τον κόσμο.

Το σύμβολο της πόλης είναι τρεις κορυφές των δακτύλων μιας παλάμης, που προεξέχει από την άμμο μιας παραλίας, απεικονίζοντας το τελευταίο ορατό τμήμα του σώματος ενός κολυμβητή που πνίγεται. Είναι αφιερωμένο σε όλους όσους έχασαν τη ζωή τους στη θάλασσα της πόλης.

Η Πούντα Μπαγιένα (φάλαινα), που βρίσκεται κοντά στην πόλη είναι κέντρο μελέτης φαλαινών, ενώ η «Νήσος ντε λος Λόμπος» (νήσος των λύκων) συγκεντρώνει πληθυσμό θαλάσσιων λεόντων.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πούντα ντελ Έστε** |

* Επίσημη ιστοσελίδα
* Punta del Este website
* τουριστικές πληροφορίες για την Punta del Este

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 235432109
* LCCN: n81096109
* GND: 4516307-8
* SUDOC: 109085426

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Punta del Este  της Ολλανδικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

1. ↑  cn.wtcf.org.cn/citys/21668584-d78b-4341-8f98-b7ecaeb0c92d.html.
**Μικρά Κεφαλή Ερμού** χαρακτηρίζουν οι φιλοτελιστές τη δεύτερη έκδοση του ελληνικού γραμματοσήμου που τυπώθηκε από το 1886 έως το 1888 και κυκλοφόρησε ως το 1901. Φέρεται πως τα χαρακτικά που χρησιμοποιήθηκαν για την τυπογραφία χαράχθηκαν από τον H. Hendricks βάσει σχεδίου του A. Dome και ότι η εκτύπωσή τους έγινε στο Βέλγιο, στο Εθνικό τυπογραφείο του Μαλίν. Εξαιτίας της σπανιότητάς τους και της μεγάλης τιμής τους οι μικρές μαζί με τις μεγάλες κεφαλές του Ερμή θεωρούνται σίγουρες επενδύσεις. Τη μικρή κεφαλή του Ερμή της τυπογραφίας του 1886 με τις στιβαρές χρωματικές αποδόσεις σε πολύ καλής για την εποχή ποιότητας χαρτιά μπορεί να αναζητήσει ο ενδιαφερόμενος στη φιλοτελική αίθουσα του Ταχυδρομικού και φιλοτελικού μουσείου, προθήκες 1-21.

Παραπομπές
----------

1. ↑  «Κατάλογος Ε.Φ.Ε». Αρχειοθετήθηκε από το πρωτότυπο στις 22 Σεπτεμβρίου 2014. Ανακτήθηκε στις 11 Ιουνίου 2009.
2. ↑  «Επενδύστε με σιγουριά στις «κεφαλές του Ερμή» Αρχειοθετήθηκε 2012-04-30 στο Wayback Machine..
3. ↑  Ταχυδρομικό και φιλοτελικό μουσείο Αρχειοθετήθηκε 2009-05-02 στο Wayback Machine..

Βιβλιογραφία
------------

* A.C. Papaioannou (1975). *The Small Hermes Heads of Greece (1886-1900)*. Athens, Greece.
**Γενικές εκλογές** διεξήχθησαν στο Μοντσερράτ στις 11 Σεπτεμβρίου 2014. Το αποτέλεσμα ήταν η νίκη για το νεοσύστατο Δημοκρατικού Κινήματος του Λαού, που κέρδισε 7 έδρες επί συνόλου 9 στο Νομοθετικό Συμβούλιο.

Εκλογικό σύστημα
----------------

Κατά το χρόνο διεξαγωγής των εκλογών, το Νομοθετικό Συμβούλιο (Legislative Council) είχε 11 μέλη, από τα οποία εκλέγονταν τα 9. Οι άλλες 2 έδρες καταλαμβάνονταν από το γενικό εισαγγελέα και τον υπουργό Οικονομικών (Financial Secretary). Οι ψηφοφόροι ψήφισαν για 9 υποψήφιους ο καθένας από τους οποίους είχε το δικό του ψηφοδέλτιο.

Πλαίσιο
-------

Ένα νέο κόμμα, το Δημοκρατικό Κίνημα του Λαού (PDM), ιδρύθηκε από τον ηγέτη της αντιπολίτευσης Ντόναλντσον Ρόμιο στις 30 Απριλίου 2014, με στόχο τη συμμετοχή στις εκλογές. Συνολικά οι υποψήφιοι έφτασαν τους 31. Το κυβερνών Κίνημα για Αλλαγή και Ευημερία και το PDM κατέβασαν στις εκλογές από 9 υποψηφίους, ενώ ο Συνασπισμός των Ανεξάρτητων Υποψηφίων είχε 3 ανεξάρτητους υποψηφίους. Τέλος, υπήρξαν και 10 επιπλέον ανεξάρτητοι υποψήφιοι που έλαβαν μέρος στις εκλογές.

Αποτελέσματα
------------

| Κόμμα | Ψήφοι | % | Έδρες | +/– |
| --- | --- | --- | --- | --- |
| Δημοκρατικό Κίνημα του Λαού | 11.591 | 50,02 | 7 | Νέο |
| Κίνημα για Αλλαγή και Ευημερία | 8.193 | 35,36 | 2 | –4 |
| Συνασπισμός των Ανεξάρτητων Υποψηφίων | 965 | 4,16 | 0 | Νέο |
| Ανεξάρτητοι | 2.422 | 10,45 | 0 | –3 |
| **Σύνολο** | **23.171** | **100** | **9** | **0** |
|  |
| Έγκυρα |  |  |  |
| Άκυρα/λευκά |  |  |
| **Σύνολο ψήφων** | **2.747** | **100** |
| Εγγεγραμμένοι/συμμετοχή | 3.866 | 71,06 |
| Πηγή: Elections 2014 |

Παραπομπές
----------

1. 1 2  Montserrat IFES
2. ↑  New Political Party ‘PDM’ Launched Αρχειοθετήθηκε 2014-07-28 στο Wayback Machine. Montserrat Reporter, 2 Μαΐου 2014
3. ↑  Montserrat votes: Polling Day Thursday 11th September 2014 Αρχειοθετήθηκε 2014-09-11 στο Wayback Machine. Government of Montserrat, 10 Σεπτεμβρίου 2014
Η **Lega Basket** (επίσημα: *Lega Società di Pallacanestro Serie A*) είναι η οργάνωση η οποία, κατ' εξουσιοδότηση από την Ιταλική Ομοσπονδία Καλαθοσφαίρισης, διεξάγει το πρωτάθλημα της πρώτης κατηγορίας της Ιταλίας (Serie A). Αποτελείται από τα σωματεία που συμμετέχουν στo ιταλικό πρωτάθλημα (Serie A). Η έδρα της βρίσκεται στην Μπολόνια της Ιταλίας.

Η Lega Basket είναι ιδρυτικό μέλος της ULEB. Η Lega Basket διοργανώνει επίσης το Κύπελλο Ιταλίας, το Σούπερ Καπ Ιταλίας, και το ιταλικό All Star Game. Επίσης, έχουν πραγματοποιηθεί συζητήσεις με σκοπό η οργάνωση να αποκτήσει μεγαλύτερη αυτονομία, όπως και η αντίστοιχη οργάνωση του ποδοσφαίρου Lega Serie A.

Ιστορία
-------

Η Lega Basket ιδρύθηκε επίσημα στις 27 Μαΐου του 1970 στο Μιλάνο, από τα σωματεία που συμμετείχαν τόσο στην πρώτη κατηγορία (Serie A) όσο και στη δεύτερη κατηγορία (Serie A2). Από τις 20 Ιουνίου του 2001, απαρτίζεται μόνο από τους συλλόγους της πρώτης κατηγορίας (Serie A).

Παραπομπές
----------

1. ↑  History Αρχειοθετήθηκε 2013-12-08 στο Wayback Machine. uleb.com
2. ↑  Lega basket: "Ok ritorno ct Messina" (Ιταλικά) Rai Sport
3. ↑  STORIA DELLA LEGA BASKET Αρχειοθετήθηκε 2017-02-10 στο Wayback Machine. (Ιταλικά) legabasket.it

Εξωτερικοί σύνδεσμοι
--------------------

* Επίσημος ιστότοπος
Το **Volvo PV** είναι μια σειρά από δίθυρα μοντέλα αυτοκινήτων τεσσάρων επιβατών — το PV444 και το PV544 — που κατασκευάστηκε από τη Volvo από το 1947 έως το 1965. Κατά τα πρώτα στάδια του Β' Παγκοσμίου Πολέμου, η Volvo αποφάσισε ότι ένα νέο, μικρότερο αυτοκίνητο που θα μπορούσε να προσφέρει καλή οικονομία καυσίμου θα διασφάλιζε το μέλλον της εταιρείας. Η έλλειψη πρώτων υλών κατά τη διάρκεια του πολέμου οδήγησε τα ανώτατα στελέχη της εταιρείας στο συμπέρασμα ότι το αυτοκίνητο θα έπρεπε να είναι μικρότερο και επίσης περιέπλεξε την ικανότητα της Volvo να παράγει μαζικά το προϊόν. Το 1944, όταν το αυτοκίνητο παρουσιάστηκε τελικά σε ένα διψασμένο για αυτοκίνητα κοινό, η ανταπόκριση ήταν πολύ θετική και οι παραγγελίες από τον σουηδικό πληθυσμό έφτασαν σε υψηλά επίπεδα. Ωστόσο, λόγω των δυσμενών συνθηκών της τότε εποχής, χρειάστηκε τελικώς να περάσουν άλλα τρία χρόνια, μέχρι το 1947, για να ξεκινήσει η παραγωγή. 

Το PV κέρδισε γρήγορα τη φήμη του ότι είναι ισχυρό και στιβαρό αυτοκίνητο, αν και ο σχεδιασμός του ήταν συντηρητικός και θεωρήθηκε ξεπερασμένος από νωρίς στην εμπορική του πορεία. Το PV διαγωνίστηκε επίσης με επιτυχία, στην αμερικανική κατηγορία SCCA αλλά και διεθνώς, με ένα μεταχειρισμένο PV544 που κέρδισε αξέχαστες νίκες στο Safari Rally το 1965. Κανένα PV 544 δεν κατασκευάστηκε το 1966.

Η παραγωγή του PV έληξε τον Οκτώβριο του 1965, αν και μερικά αντίτυπα πουλήθηκαν το 1966 και ονομάστηκαν έτσι, αλλά το τελευταίο μοντέλο είναι του 1965. Αντικαταστάθηκε από το Volvo Amazon.

Παραπομπές
----------

1. ↑  Wherry, Joe H. (1956). *Economy Car Blitz*. Westport, Connecticut: Associated Booksellers. σελίδες 141–143. 56-12608.
2. ↑  Cecil, Eric (1973). «The East African Safari Rally & Joginder Singh». sikh-heritage.co.uk. Ανακτήθηκε στις 12 Σεπτεμβρίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Volvo PV444/544** |

* Commercial chassis
* Pictures and Article about a PV444 in Uruguay
Η **Μότο Αρένα Λοτζ** (πολωνικά: Moto Arena Łódź) είναι στάδιο speedway στο Λοτζ της Πολωνίας. Χτίστηκε το 2016–2018 και εγκαινιάστηκε στις 29 Ιουλίου 2018. Το στάδιο έχει χωρητικότητα 10.350 θεατών. Είναι η έδρα της ομάδας speedway Όζεου Λοτζ. Το στάδιο χτίστηκε ακριβώς δίπλα στο πρώην στάδιο speedway, Στάδιο Όρουα Λοτζ. Η κατασκευή του νέου σταδίου κόστισε 49,8 εκατομμύρια ζλότι. Το μήκος της πίστας ταχύτητας στο στάδιο είναι 321 μ. κάτοχος του ρεκόρ της πίστας είναι ο Πολωνός Γιάκουμπ Στογιανόφσκι, αθλητής της Σταλ Γκόζουφ Βιελκοπόλσκι. Σημείωσε το χρόνο ρεκόρ των 58,12 δευτερολέπτων στο Ομαδικό Πρωτάθλημα Speedway Νέων Πολωνίας 2023, στον τέταρτο αγώνα στις 9 Αυγούστου 2023.

Στις 3 Σεπτεμβρίου 2022 πραγματοποιήθηκε ο τρίτος γύρος του Ευρωπαϊκού Πρωταθλήματος Speedway στην Μότο Αρένα. Τον τίτλο κέρδισε ο Γιάνους Κοουόντζιεϊ και το βάθρο συμπλήρωσαν οι Ντομίνικ Κουμπέρα και Λέον Μάντσεν.

Παραπομπές
----------

1. ↑  «Centrum Sportów Motorowych (Stadion Orła Łódź)». *stadiony.net* (στα Πολωνικά).
2. ↑  «Czy żużlowcy drużyny H. Skrzydlewska Orzeł podniosą z toru 400 tys. zł? Prezes nie może skupić się na derbach». *dzienniklodzki.pl* (στα Πολωνικά).
3. ↑  Wirtualna Polska Media, *3. finał TAURON SEC w Łodzi – Wynik i Relacja na żywo - TAURON SEC - 03.09.2022*,
**Logicomix** (σύνθεση των λέξεων *logic*, λογική, και *comics*) είναι ο τίτλος εικονογραφήματος του Απόστολου Δοξιάδη και του καθηγητή πληροφορικής του Πανεπιστημίου Μπέρκλεϋ των Ηνωμένων Πολιτειών Χρίστου Παπαδημητρίου, εικονογραφημένο από τους Αλέκο Παπαδάτο και Αννί ντι Ντοννά (Annie di Donna).

Πλοκή
-----

Το βιβλίο βασίστηκε πάνω στη ζωή του μαθηματικού Μπέρτραντ Ράσελ, καθώς και στη λεγόμενη «θεμελιακή αναζήτηση» στα μαθηματικά. Στο βιβλίο εμφανίζονται πολλοί διάσημοι μαθηματικοί και φιλόσοφοι του 20ού αιώνα, όπως οι: Γκέοργκ Καντόρ, Άλφρεντ Νορθ Ουάιτχεντ, Γκότλομπ Φρέγκε, Λούντβιχ Βιτγκενστάιν, Κουρτ Γκέντελ και Άλαν Τούρινγκ. Παράλληλα, το βιβλίο δείχνει και τις προσπάθειες των συντελεστών του βιβλίου να εξηγήσουν το νόημά του και το τι κρύβεται πίσω του.

Υποδοχή
-------

Το Logicomix έλαβε πάμπολλες καλές κριτικές, ενώ έγινε σύντομα μπεστ σέλερ στην Ελλάδα, στις Ηνωμένες Πολιτείες, στην Ολλανδία και στη Μεγάλη Βρετανία. Από τις πρώτες μέρες κυκλοφορίας του το βιβλίο έγινε ανάρπαστο. Παρότι γράφτηκε πρώτα στα αγγλικά, οι συντελεστές του αποφάσισαν η πρώτη έκδοση του να γίνει στα ελληνικά. Το βιβλίο πρωτοκυκλοφόρησε στην Ελλάδα τον Σεπτέμβριο του 2008 από τις εκδόσεις «Ίκαρος». Σύντομα εξαντλήθηκε η πρώτη έκδοση και ακολούθησε άλλη μία που εξαντλήθηκε και αυτή σε σύντομο χρονικό διάστημα και ήδη κυκλοφορεί η έκτη έκδοση.. Το βιβλίο έχει μεταφραστεί και κυκλοφορήσει ήδη σε δεκατέσσερις χώρες του εξωτερικού, οι οποίες είναι η Μεγάλη Βρετανία, οι Ηνωμένες Πολιτείες, η Γερμανία, η Γαλλία, η Ολλανδία, η Κίνα, η Τουρκία, η Νότια Κορέα, η Ταϊβάν, η Νορβηγία, η Δανία, η Φινλανδία, η Βραζιλία και το Ισραήλ κλπ.. Στην Μεγάλη Βρετανία κυκλοφόρησε τον Σεπτέμβριο του 2009 και σημείωσε τεράστια επιτυχία, αποσπώντας εξαιρετικές κριτικές από τον τύπο της χώρας.

Παραπομπές
----------

1. ↑  archive.org/details/logicomixepicsea00apos. Ανακτήθηκε στις 4  Απριλίου 2019.
2. ↑  Καθημερινή, «Μαθηματικών πάθη σε graphic novel»[*νεκρός σύνδεσμος*]
3. ↑  «Το Βήμα, «Η παλίρροια Logicomix»». Αρχειοθετήθηκε από το πρωτότυπο στις 30 Απριλίου 2012. Ανακτήθηκε στις 5 Οκτωβρίου 2019.
4. ↑  «Logicomix, Διεθνείς εκδόσεις». Αρχειοθετήθηκε από το πρωτότυπο στις 23 Ιανουαρίου 2010. Ανακτήθηκε στις 30 Ιανουαρίου 2010.
5. ↑  «Καθημερινή, «Διεθνές μπεστ σέλερ made in Greece». Αρχειοθετήθηκε από το πρωτότυπο στις 13 Φεβρουαρίου 2012. Ανακτήθηκε στις 30 Ιανουαρίου 2010.

Εξωτερικοί σύνδεσμοι
--------------------

* Επίσημη ιστοσελίδα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Logicomix  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |